Sarah Palin
Sarah Louise Heath Palin [ˈpeɪlɨn] (sündinud 11. veebruaril 1964 Sandpointis Idahos) on Ameerika Ühendriikide poliitik, endine Alaska osariigi kuberner. Ta oli Vabariikliku Partei asepresidendikandidaat 2008. aasta presidendivalimistel. 2009. aastal avaldas ta oma elulooraamatu "Going Rogue: An American Life". 2010. aasta jaanuaris alustas ta tööd Fox News Channeli poliitikakommentaatorina.